גברי בנאי

גבריאל (גברי) בנאי (נולד ב-9 ביולי 1939) הוא שחקן, זמר, קומיקאי ומסעדן ישראלי. ידוע במיוחד בהיותו חלק משלישיית "הגשש החיוור". חתן פרס ישראל לשנת ה'תש"ס (2000) ופרס מפעל חיים של אמ"י לשנת ה'תשפ"ב (2021).

ביוגרפיה
בנאי הוא בן למשפחת בנאי, נולד וגדל בשכונת מחנה יהודה בירושלים.

 קריירה 
את צעדיו הראשונים בעולם הבידור עשה בלהקת הנח"ל. יחד איתו היה, בין השאר, ישראל (פולי) פוליאקוב. עם סיום שירותו הצבאי, הצטרף בנאי ללהקת "התרנגולים", בניצוחה של נעמי פולני, יחד עם שייקה לוי ופולי. אמרגן הלהקה אברהם דשא (פשנל), זיהה את כישרונם של השלושה והקים יחד איתם את להקת "הגשש החיוור", שנחשבת להצלחה גדולה. יחד עם בנאי, הציגו פולי ושייקה עשר תוכניות בידור במשך כארבעים שנים.

בנאי שיחק עמם בסרטי קולנוע רבים, בין היתר בסרטים: "גבעת חלפון אינה עונה" (1976) בתפקיד ג'ינג'י, "שלאגר" (1979), בתפקיד בנג'י שמש, ו"הקרב על הוועד" (1986), בתפקיד ג'ימבו.

לאחר פירוק הלהקה העלה בנאי תוכנית יחיד והגיש לצד ישראל אהרוני את סדרת הטלוויזיה "דרך האוכל". בעקבות שיתוף פעולה זה, ב, משמשים השנים פרזנטורים של המותג "פיירי". בנוסף, שיחק במחזות הזמר: "צלילי המוסיקה" (2005) ו"עפרה" בתיאטרון הצפון (2009).

בנאי ערך ספר במהדורה אלבומית בשם "אז מה היה לנו שם" (בהוצאת מודן), המכיל "משפטים מחוזיים מאוד ממערכוני הגשש החיוור" (לשון כותרת השער).

משנת 2015 מעלה גברי בנאי עם בניו אורי ובעז את המופע "אלו הם בנאי".

בריאיון לעיתון "מעריב" בשנת 2017, אמר בנאי כי הוא איננו מתכוון להופיע בשטחי יהודה ושומרון.

בשנת 2021 כיכב בעונה השנייה של הסדרה הקומית "מצולמים" בכיכובם של שלישיית "מה קשור".
באותה שנה השתתף בתוכנית "המרדף". בשנת 2023 השתתף בסרט "הענקים של אי הפסחא" בבימוי דובר קוסשווילי. בשנת 2024 שיחק בדרמה הטלוויזיונית "אף אחד לא עוזב את פאלו אלטו".

 פרסים והוקרה 

 בשנת 2000 זכה יחד עם יתר שלישיית הגשש החיוור בפרס ישראל למפעל חיים, על תרומה מיוחדת לחברה ולמדינה.
 ב-2013 הוענק לבנאי ולשייקה לוי פרס על מפעל חיים במסגרת פסטיבל הסרטים הישראלי בלוס אנג'לס וכן פרס אופיר על מפעל חיים.
 ב-2020 הוענקו לבנאי ולשייקה לוי תוארי "יקיר העיר תל אביב-יפו".
 ב-2021 זכה בפרס מפעל חיים מטעם אמ"י.

חיים אישיים
בשנות השישים נישא בנאי לאורנה שק, שמספר שנים מאוחר יותר חזרה בתשובה ועזבה להתגורר בבני ברק. מנישואין אלו נולד בנו, השחקן והזמר אורי בנאי.

בתחילת שנות השבעים, נישא בנאי בשנית לדפנה. לשניים נולדו בת ובן, יסמין והזמר בעז בנאי.

מתגורר בשכונת רמת אביב בצפון תל אביב.

 פילמוגרפיה חלקית 
תיקון קטן (1960)
מוישה ונטילטור (1966)
פורטונה (1966)
ארבינקא (1967)
השכונה שלנו (1968)
המטרה טיראן (1968)
כל ממזר מלך (1968)
הצד השני (1968)
התרוממות (1970)
גבעת חלפון אינה עונה (1976)
חמש מאות אלף שחור (1977)
שלאגר (1979)
כוכב השחר (1980)
הקרב על הוועד (1986)
ד"ר פומרנץ (2012)
פלאות (2013)
הענקים של אי הפסחא (2023)

 אילן יוחסין 

 קישורים חיצוניים 







 רוני קובן, פגישה עם גברי בנאי, כאן, 11 במרס 2020


 הערות שוליים 

קטגוריה:הגשש החיוור
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר המזרחי
קטגוריה:שחקני קולנוע וטלוויזיה ישראלים
קטגוריה:זמרים השרים בעברית
קטגוריה:זמרים ישראלים
קטגוריה:בדרנים ישראלים
קטגוריה:זוכי פרס ישראל על תרומה מיוחדת לחברה ולמדינה
גברי בנאי
קטגוריה:זוכי פרס משה הלוי
קטגוריה:קומיקאים יהודים ישראלים
קטגוריה:חברי להקת הנח"ל
קטגוריה:חברי להקת התרנגולים
קטגוריה:רמת אביב: אישים
קטגוריה:יקירי תל אביב-יפו לשנת 2020
קטגוריה:ישראלים שנולדו ב-1939